CELEX: 62015TN0328
Language: bg
Date: 2015-06-24 00:00:00
Title: Дело T-328/15 P: Жалба, подадена на 24 юни 2015 г. от Geoffroy Alsteens срещу решението, постановено на 21 април 2015 г. от Съда на публичната служба по дело F-87/12, Alsteens/Комисия

24.8.2015   
            
            
               BG
            
            
               Официален вестник на Европейския съюз
            
            
               C 279/43
            
         Жалба, подадена на 24 юни 2015 г. от Geoffroy Alsteens срещу решението, постановено на 21 април 2015 г. от Съда на публичната служба по дело F-87/12, Alsteens/Комисия
   (Дело T-328/15 P)
   (2015/C 279/53)
   Език на производството: френски
   
      Страни
   
   
      Жалбоподател: Geoffroy Alsteens (Марсинел, Белгия) (представители: S. Orlandi и T. Martin, avocats)
   
      Друга страна в производството: Европейска комисия
   
      Искания
   
   Жалбоподателят иска от Общия съд:
   
               —
            
            
               да отмени решението на Съда на публичната служба по дело F-87/12 RENV, Alsteens/Комисия,
            
         
               —
            
            
               да отмени решението на Комисията от 18 ноември 2011 г. в частта, в която периодът на продължаване на договора на жалбоподателя като срочно нает служител се ограничава до 31 март 2012 г.,
            
         
               —
            
            
               да осъди Комисията да заплати обезщетение за претърпените от жалбоподателя вреди в неокончателен размер от едно евро, както и съдебните разноски в производствата на четирите инстанции.
            
         
      Основания и основни доводи
   
   Жалбоподателят излага три основания в подкрепа на жалбата си.
   
               1.
            
            
               Първото основание е изведено от нарушение на принципа на състезателност и от грешка при прилагане на правото. Жалбоподателят твърди, че Съдът на публичната служба (наричан по-нататък „СПС“) (i) неправилно отхвърлил предвид правилото за съответствие като недопустими основанията във връзка с явната грешка в преценката и принципа на добра администрация, при положение че Комисията никога не е изтъквала това основание за недопустимост и страните изобщо не могли да вземат отношение по твърдяната недопустимост, и (ii) при всички положения, допуснал грешка при прилагане на правото, тъй като приел, че жалбоподателят не спазил правилото за съответствие.
            
         
               2.
            
            
               Второто основание е изведено от изопачаване на доводите на жалбоподателя, от неизпълнение на задължението за мотивиране и от грешка при прилагане на правото, тъй като СПС приел, че не е необходимо да се произнася по тълкуването на член 8 от Условията за работа на другите служители на Европейския съюз (наричани по-нататък „УРДС“), и че решение от 5 октомври 1995 г., Alexopoulou/Комисия (T-17/95, RecFP, EU:T:1995:176) е напълно ирелевантно за разрешаването на спора.
            
         
               3.
            
            
               Третото основание е изведено от неизпълнение на задължението за мотивиране и от грешка при прилагане на правото, тъй като СПС приел, че за дерогирането на автоматичното прилагане на правилото за шестте години жалбоподателят задължително трябвало да направи искане за това, пренебрегвайки по този начин квалификацията на обжалваното административно решение като акт с неблагоприятни последици.